प्रारम्भिक अवस्था में चित्तीदार कीड़ा (बग्राड़ा) व आरामक्खी मुख्य कीट हैं. अतः अन्कुरण के तुरंत बाद ध्यान रहे कि जैसे चित्तीदार कीड़ा नजर आये ४% इन्डोसल्फान कि धूल का भुरकाव करें या फोरेट-१० जी ग्रेन्यूल जमीन में सिचाई के बाद प्रयोग करें. फूल आते समय या उसके बाद कि अवस्था में प्रायः चैंपा कीट का प्रकोप होता है. यह फसलनाशी कीटों में गंभीर है और अगर समय से उपाय नहीं किये गए तो नुकसान अत्यधिक हो जाता है. अतः इसके नियंत्रण के लिए मेटासिस्टाम (२५ ई. सी.) या रोगर (३० ई. सी.) का १% घोल (१ मि. ली. प्रति लीटर की दर से) का फसल पर छिडकाव (६०० लीटर प्रति हक्टेयर) करें.